
Har du lyst å ta ferdighetsmerke i bronse? 
Vi har laget et opplegg hvor du kan få testet orienteringsferdighetene dine. 

Minstealder for å ta ferdighetsmerket i bronse er 8 år. 

Prøven til ferdighetsmerket er MANDAG 17.SEPTEMBER 2018 VED A-brua i Gjerdrum, FRAMMØTE kl 1800 
Du løper gjennom ei o-løype med voksen «skygge», i tillegg får du spørsmål om karttegn, retninger, avstand og postbeskrivelse. (se øveark under).  Dette er ingen konkurranse, men god trening/ øvelse der du får testet dine o-ferdigheter. 

Kravet til sølvmerket er:

· Kunne svare på noen spørsmål omtrent som listet opp nedenunder. 
· Gjennomføre en o-løype langs ledelinjer alene eller med voksen «skygge».  

ØVEARK

Her ser du hva du blir spurt om for å klare bronsemerket og dette kan

du trene på!

KARTTEGN

· Du skal nevne minst 3 svarte, 2 brune og 2 blå karttegn og kunne forklare hvordan de ser ut i terrenget.

· Du skal forklare hva gult på kartet betyr, komme med eksempler på gule karttegn og forklare hvordan disse ser ut i terrenget. 

· Du skal vite hva grønt på kartet betyr og forklare hvordan dette ser ut i terrenget.

RETNINGER

· På en av postene skal du vise hvor nord og sør er på kartet.

· Den voksne tar fram et kompass, og du skal svare på hvilken retning den røde pila i kompasset peker mot.

· Du skal ved å se på kompasset peke ut retning sørover og nordover.

· Du skal vise hvordan du orienterer kartet (dvs hjelp av kompassets nordpil holder kartet mot nord.)

· Du får se noen postskjermer i terrenget. Fra der du står skal du fortelle hvilken retning postene ligger (nord eller sør).

AVSTAND

Du skal bruke kartet ditt med den inntegnede løypa og fortelle ca. hvor langt det er mellom noen av postene. 

Du får oppgitt målestokk på kartet (for eksempel 1:10000. 1 cm på kartet = 100 meter i terrenget)

POSTBESKRIVELSE

Du får se en postbeskrivelse med IOF symboler og får noen spørsmål om hva symbolene / postdetaljen betyr og hva kode er.

Eksempel på post beskrivelse.

	
[image: image4.jpg]RAUMAR
ORIENTERING




	Forklaring til postbeskrivelsen: 

Post nr. 1

Kode 55

 Stup

Post nr. 2
Kode 66
 Kolle

Post nr. 3
Kode 77
 Steingjerde, enden

Post nr. 4
Kode 81
 Stein

Post nr. 5
Kode 33
 Søkk

Post nr. 6
Kode 91
 Myr

Post nr. 7
Kode 88
 Grop




Dette klarer du med litt innsats og bronsemerket blir ditt 😊
Ferdighetsmerket deles ut på felles avslutning på stabburet hos Kari Hovin (Ved Hovin kirke på Sand) mandag 24.september. 
Egen info om denne kvelden kommer.

